**Referat fra styremøte i Oslo Svømmekrets**

Dato: Torsdag 9. januar 2020, fra kl. 1800 til kl. 1955

Til stede: Håvard Johnsen Bekk (styreleder), Hedi Anne Birkeland, Ted Lier, Cathrine Helsingeng, Tore Wilhelmsen, Ellen Beck, Annette Birkeland (referent)

Forfall: Hans-Kristian Beck

1. **Referatet fra forrige møte** var godkjent elektronisk og er lagt ut på kretsens nettsider.
2. **Statutter for kretsens fond**: Kretstinget har gitt styret i oppgave å utarbeide statutter for fondet som skal vedtas på kretstinget 2020. Styret diskuterte det fremlagte utkastet, blant annet formålet, og kom med endringer som innarbeides i utkastet. Styreleder undersøker hva beholdningen i fondet er pr. dags dato. Styret foreslår at det settes én søknadsfrist i året – den 1. oktober hvert år. Annette bearbeider forslaget og sender ut til resten av styret.
3. **Timelister for styreleder og kretssekretær**: Styreleder sjekker med svømmeforbundet når timelisten må sendes inn i henhold til forbundets frister.
4. **Møte med BYM om Romsås bad**: Det ble avholdt et godt møte mellom Speed/OSK (Håvard og Cathrine) og BYM/Romsås bad. Det er utarbeidet ny sjekkliste for leietakere som henges opp på Romsås bad. Speed kommer til å ha jevnlig kontakt med Romsås bad for å sikre et best mulig leieforhold.
5. **Kretstinget 23. april 2020**. Tore sjekker med Furuset bibliotek om å bruke lokalene der den 23. april 2020 kl. 19-21. Statutter for fondet og endring av vedtektene må legges til utkastet til saksliste. Hedi Anne sjekker eksisterende vedtekter opp mot endringene som er gjort i Norges Idrettsforbunds vedtekter. Styreleder sjekker om det er mulig å få digitalisert kretsens vedtekter.
6. **Ansettelse av kretssekretær**. Det er kommet inn én søknad. Styreleder Håvard Johnsen Bekk og Hedi Anne Birkeland gjennomfører intervju og informerer resten av styret pr. e-post.
7. **Eventuelt** – Hedi Anne informerte om at Julesvøm 8. desember 2019 på Nordtvedt bad hadde vært svært vellykket.

Neste styremøte: 27. februar 2020